27/09/2022 | Administración LocalMunicipal
Oleiros
Persoal
Convocatoria para cubrir, por persoal laboral fixo, unha praza de xefe/a da unidade de parques e xardíns

Esta convocatoria específica constitúe o desenvolvemento das bases da convocatoria unitaria publicada no Boletín Oficial da Provincia (BOP) da Coruña nº 57, do 23 de marzo de 2018, para a provisión de prazas vacantes convocadas por esta Corporación para o ano 2018 e seguintes. Concurso - Oposición, quenda libre. Número de prazas: 1 Denominación: Xefe/a da unidade de Parques e xardíns Oferta de Emprego Público: Ano 2021 a) Ter a nacionalidade española ou algunha outra que, de acordo co disposto no artigo 52 da Lei 2/2015, do 29 de abril, do Emprego Público de Galicia, permita o acceso ao emprego público. b) Estar en posesión do título de bacharelato ou equivalente. Así mesmo, estarase ao establecido na Orde EDU/1603/2009, do 10 de xuño, pola que se establecen equivalencias cos títulos de graduado en educación secundaria obrigatoria e de bacharelato regulados na Lei orgánica 2/2006, do 3 de maio, de educación. c) No caso de titulacións obtidas no estranxeiro, deberán posuír o documento que acredite a súa homologación ou a credencial de recoñecemento do título a efectos profesionais. d) Estar en posesión do carné de usuario profesional de produtos fitosanitarios cualificado, debendo presentarse dentro do prazo de presentación de instancias. e) Non ter sido separado/a mediante expediente disciplinario do servizo de ningunha Administración pública ou dos órganos constitucionais ou estatutarios das Comunidades Autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoa funcionario do cal a persoa foi separada ou inhabilitada. f) No caso de nacionais doutros estados, non estar inhabilitado/a ou en situación equivalente, nin ter sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. g) Ter cumpridos os dezaseis anos e non exceder, de ser o caso, da idade máxima de xubilación forzosa. h) Posuír as capacidades e aptitudes físicas e psíquicas que sexan necesarias para o desempeño das correspondentes funcións ou tarefas.4.1. As solicitudes presentaranse preferiblemente por vía electrónica a través do rexistro na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). 4.2. Tamén se poden presentar por vía telemática nas oficinas de Correos, mediante ORVE ao código dixital de destino “L01150584”. 4.3. Opcionalmente, poderanse presentar as solicitudes de xeito presencial en calquera dos lugares e rexistros establecidos na normativa reguladora do procedemento administrativo común.4.4. Para a presentación das solicitudes poderá empregarse calquera dos mecanismos de identificación e sinatura admitidos pola sede electrónica do Concello de Oleiros.4.5. O prazo de presentación de solicitudes será de 20 días hábiles, contados a partir do día seguinte ao da publicación do anuncio da presente convocatoria no Boletín Oficial del Estado.4.6. A participación neste proceso de selección é voluntaria, e implica que se presta consentimento para realizar as probas e os exercicios psicotécnicos, de existir, aceptando que o resultado desas probas sexa empregado como factor de valoración, de conformidade co previsto nestas bases.5.1. As taxas por dereitos de exame fíxanse nun importe de dezasete euros e sesenta céntimos de euro (17,60.-€) para o posto obxecto desta convocatoria, de acordo coa ordenanza fiscal reguladora en vigor.5. 2. A carta de pagamento descargarase seguindo o procedemento que aparece na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). Este procedemento tamén figura na páxina web (Portada » O Concello » Concellería de Participación Cidadá, Cooperación e Recursos Humanos » Recursos Humanos). Unha vez descargado, o dito documento deberá imprimirse e pagar nunha das entidades colaboradoras reflectidas no mesmo impreso. Tamén se poderá realizar o pagamento na mesma sede electrónica ou a través das distintas canles que o permitan (caixeiros, banca electrónica, etc.). 5.3. A non presentación deste impreso de auto liquidación, no cal deberá figurar a data e selo da entidade bancaria, co formulario de solicitude no proceso selectivo determinará a exclusión provisional no dito proceso da persoa aspirante, sendo posible a súa emenda dentro do prazo conferido para o efecto.5.4. A presentación do xustificante do aboamento das taxas non suporá a substitución do trámite de presentación, en tempo e forma, da solicitude de participación no proceso selectivo.5.5. De acordo coa ordenanza fiscal en vigor, gozarán dunha bonificación dun 25% do importe aqueles suxeitos pasivos que formen parte de unidades familiares ás que se lle recoñecese o título de familia numerosa de carácter xeral.5.6. Ademais, gozarán dunha bonificación dun 50%, aqueles suxeitos pasivos que formen parte de unidades familiares ás que se lle recoñecese o título de familia numerosa de carácter especial.5.7. Considéranse familias numerosas de categoría xeneral e especial as reguladas polo artigo 4 da Lei 40/2003, de 18 de novembro, de Protección ás Familias Numerosas, ás que se recoñecese tal condición, conforme se establece polo artigo 5 da citada Lei.5.8. Có fin de acreditar a condición de membro de familia numerosa, os suxeitos pasivos ós que corresponda a aplicación da bonificación, axuntarán ó impreso de pago das Taxas, o título oficial de familia numerosa.6.1. Documentación: a) DNI ou NIE da persoa solicitante. b) DNI ou NIE da persoa representante, de ser o caso. c) A instancia normalizada, que figura na sede electrónica do Concello de Oleiros (Sede electrónica -> Servizos xerais -> Rexistro electrónico -> Inscrición nos procesos de selección de persoal). Tamén poderase atopar na páxina web municipal (Portada » O Concello » Concellería de Participación Cidadá, Cooperación e Recursos Humanos » Recursos Humanos). d) Título e carné esixidos nas bases 3 b) e 3 c). e) Certificado Celga 4 ou equivalente, no seu caso. f) Xustificante do ingreso da taxa, co selo da entidade bancaria con indicación da data, ou xustificante electrónico. g) No caso de bonificación, copia do título de familia numerosa. h) A relación de méritos alegados para a fase de concurso e os seus documentos acreditativos.6.2. Esta documentación presentarase preferiblemente por vía electrónica a través do rexistro na sede electrónica do Concello de Oleiros (Sede electrónica -> Servizos xerais -> Rexistro electrónico->Inscrición nos procesos de selección de persoal). As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada.6.3. Tamén se poden presentar por vía telemática nas oficinas de Correos, mediante ORVE ao código dixital de destino “L01150584”. 6.4. Opcionalmente, as persoas interesadas poderán presentar a documentación complementaria de xeito presencial en calquera dos lugares e rexistros establecidos na normativa reguladora do procedemento administrativo común.6.5. Non será necesario achegar os documentos que xa fosen presentados anteriormente nesta Administración. Para estes efectos, a persoa interesada deberá indicar en que momento e ante que órgano administrativo presentou os citados documentos. Presumirase que esta consulta é autorizada polas persoas interesadas, salvo que conste no procedemento a súa oposición expresa.6.6. Nos supostos de imposibilidade material de obter o documento, o órgano competente poderá requirirlle á persoa interesada a súa presentación, ou, na súa falta, a acreditación por outros medios dos requisitos a que se refire o documento, con anterioridade á formulación da proposta de resolución.6.7. A consignación de datos falsos na solicitude ou na documentación achegada polos/as aspirantes sancionarase coa anulación da solicitude, sen prexuízo das demais medidas legais que correspondan.6.8. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente, se se dispón del.6.9. No caso de que algún dos documentos que se vai presentar de forma electrónica supere os tamaños máximos establecidos ou teña un formato non admitido pola sede electrónica do Concello de Oleiros, permitirase a presentación deste de forma presencial dentro dos prazos previstos e na forma indicada no parágrafo anterior. A información actualizada sobre o tamaño máximo e os formatos admitidos pode consultarse na sede electrónica do Concello de Oleiros.7.1. O procedemento de selección será o de concurso-oposición por quenda libre.7.2. A oposición consistirá na realización dos exercicios que se enumeran nestas bases, coa forma e sistema de cualificación nelas descritos.8.1. A orde de actuación das persoas aspirantes iniciarase pola letra que resulte do sorteo ao que se refire o Regulamento de selección do persoal ao servizo da Comunidade autónoma de Galicia, vixente no momento da realización do exercicio que implique chamamento público.8.2. O tribunal, unha vez rematado cada exercicio, establecerá por orde decrecente de puntuación o número de aspirantes que deberán desenvolver o resto das probas, por quendas consecutivas, de resultar necesario.8.3. As persoas aspirantes deberán presentarse a cada exercicio provistos de DNI ou outro documento fidedigno que, a xuízo do tribunal, acredite a súa identidade.8.4. En calquera momento as persoas aspirantes poderán ser requiridas polo tribunal coa finalidade de acreditar a súa identidade.8.5. As persoas aspirantes deberán acudir ás probas nas horas e datas dos respectivos chamamentos, sen posibilidade de aprazamento calquera que fose a causa que lles impida acudir, agás que a escusa sexa posible por ter amparo nun precepto legal así como o suposto que se describe a continuación.8.6. As mulleres embarazadas que prevexan que polas circunstancias derivadas do seu avanzado estado de xestación e previsión de parto, ou, eventualmente, os primeiros días despois do parto, a súa coincidencia coas datas de realización de calquera dos exames ou probas previstos no proceso selectivo poderán poñelo en coñecemento do tribunal, achegando á comunicación o correspondente informe médico oficial. A comunicación deberá realizarse con tempo abondo e o tribunal determinará, con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente.8.7. En ningún caso as probas de recoñecemento médico, de existir, estimarán como circunstancias negativas para os efectos do proceso selectivo calquera que fose derivada da situación de embarazo e lactación. Ante a solicitude da muller que acredite atoparse nestas circunstancias, os tribunais poderán determinar que estas probas se realicen en calquera outra fase ou momento do proceso selectivo. Tamén o tribunal poderá sinalar razoadamente de oficio, oída a afectada, unha data apropiada segundo as condicións da muller que se atope nestas circunstancias, achegando á comunicación o correspondente informe médico oficial. A comunicación deberá realizarse con tempo abondo e o tribunal determinará con base na información de que dispoña, se procede ou non realizar a proba nun lugar alternativo ou ben un aprazamento da proba, ou ben ambas as dúas medidas conxuntamente.8.8. Durante o tempo fixado para a realización das probas selectivas non se poderán utilizar nin manipular de ningunha maneira aparellos de telefonía móbil, reloxos ou soportes con memoria, quedando prohibido o acceso ao recinto con tales dispositivos, constituíndo causa de non admisión ao chamamento a simple tenza deles.8.9. Os anuncios de realización dos exercicios publicaranse no taboleiro de anuncios e na páxina web do Concello (http://www.oleiros.org/web/concello-oleiros/c-participacion-rrhh/rr-hh) con dous días de antelación, polo menos, a data sinalada para o seu inicio.8.10. Se o tribunal, de oficio ou con base nas reclamacións que as persoas interesadas poden presentar, anulase algunha ou algunhas preguntas incluídas na proba de coñecementos, anunciarao do mesmo xeito que o previsto no parágrafo anterior.8.11. Neste suposto, e no caso que se ter realizado, serán tidas en conta as cuestións de reserva, que terán unha puntuación igual ás do resto de exercicio.8.12. As cualificacións obtidas polas persoas aspirantes nos exercicios da oposición publicaranse no taboleiro de anuncios e na páxina web (http://www.oleiros.org/web/concello-oleiros/c-participacion- rrhh/rr-hh) do Concello.8.13. Concederase un prazo de cinco días para os efectos de alegacións, que se contarán desde a publicación da resolución do tribunal pola que se fan públicas as puntuacións do correspondente exercicio.8.14. En calquera momento do proceso selectivo, se o tribunal ten coñecemento ou dúbidas fundadas de que algunha persoa aspirante non cumpre algún dos requisitos esixidos nesta convocatoria, logo de audiencia do/a interesado/a, comunicarao ao Concello para que este lle requira os documentos acreditativos do seu cumprimento.8.15. No caso de que a persoa aspirante non acredite o cumprimento dos requisitos, suporá a súa exclusión do proceso selectivo. Non terá carácter eliminatoria e a puntuación nesta fase non poderá exceder de 12 puntos. A puntuación obtida nesta fase publicarase no taboleiro de anuncios e na páxina web do Concello e, en ningún caso, poderase aplicar coa finalidade de superar os exercicios da fase de oposición. Valoraranse os seguintes méritos, con referencia á data na que remate o prazo de presentación de solicitudes: 1.1. Por cada ano completo de servizos prestados con anterioridade en prazas ou postos dun contido análogo tal como elaboración de proxectos de xardinería, deseño de xardíns e paisaxismo ou tarefas equivalentes na Administración Pública ou na empresa privada: 1 punto.1.2. Non se computarán os servizos que se prestaran simultaneamente con outros e se reducirán proporcionalmente os prestados a tempo parcial. Tampouco se computarán servizos inferiores a un ano, debendo acreditarse o desempeño dun ano sen solución de continuidade entre datas.2.1. Por cada acreditación de cursos realizados, sempre que se atopen relacionados coas funcións propias a desenvolver e organizados ou avalados por unha administración pública, universidade ou entidade de interese público ou profesional de recoñecido prestixio (cursos, asistencia a xornadas, congresos, seminarios, informática de xestión, prevención de riscos laborais): a) De 15 a 30 horas de duración: 0,10 puntos b) De 31 a 50 horas de duración: 0,40 puntos c) De 51 a 100 horas de duración: 0,50 puntos d) De duración superior a 100 horas: 1 punto 2.2. No caso de estar en posesión de varios cursos ou accións formativas con materias ou contidos similares, tomarase en consideración, para os efectos de valoración, aquel de data máis actual.3.1. Por estar en posesión dalgunha das seguintes titulacións: a) Título universitario oficial de Grao en enxeñaría agrícola e agroalimentaria especialidade en hortofruticultura e xardinería ou equivalente: 3 puntos b) Técnico superior en paisaxismo y medio rural: 1 punto 3.2. A puntuación máxima a acadar neste apartado é de 3 puntos, polo que unicamente poderase valorar unha das titulacións anteriores.4.1. Os méritos alegados polas persoas aspirantes deberán acreditarse do seguinte xeito, dentro do prazo de presentación de solicitudes: 4.2. Os servizos prestados nas Administracións Públicas, mediante unha certificación expedida pola autoridade ou funcionario competente, que reflicta as tarefas desenvolvidas.4.3. Os servizos prestados en empresas privadas, mediante a presentación do modelo oficial de certificado de empresa ou certificado da vida laboral, aos que se deberán acompañar, inescusablemente, os contratos de traballo, co xustificante do seu rexistro no SEPE, nos que se reflicta expresamente no documento contractual as tarefas desenvolvidas ou a finalidade da contratación de xeito inequívoco.4.4. As titulacións xustificaranse achegando os documentos que xustifiquen a súa posesión emitidos por entidade homologada para os efectos académicos. A puntuación máxima a acadar nesta fase é de 42 puntos.2.1 Consistirá na contestación por escrito dun cuestionario de 50 preguntas tipo test, que serán propostas polo tribunal e deberán amosar o dominio dos contidos do temario que figura como anexo a estas bases.2.2. Teranse en conta as normas de dereito positivo relacionadas co contido do temario que no momento de publicación no BOP da Coruña desta convocatoria contén, con publicación oficial no boletín ou diario correspondente, aínda que a súa entrada en vigor estea diferida a un momento posterior, esta mesma data terase en conta, igualmente, para todos aqueles datos do temario que se poidan valorar.2.3. As persoas aspirantes disporán dun tempo máximo dunha hora para a súa realización.2.4. O tribunal adoptará as medidas oportunas para garantir que esta proba sexa corrixida sen que se coñeza a identidade dos/as aspirantes. Cando finalice entregarase a cada aspirante a folla auto copiadora do seu exame. O modelo de corrección coas respostas correctas publicarase na páxina web (http://www.oleiros.org/web/concello-oleiros/c-participacion-rrhh/rr-hh) do Concello.2.5. O tribunal excluirá aquelas persoas aspirantes en cuxos exercicios figuren marcas ou signos que permitan coñecer a súa identidade.2.6. As decisións e os acordos que afecten á cualificación e a valoración das probas (determinación do número de preguntas correctas para acadar a puntuación mínima, fixación de criterios de valoración etc.) deberán adoptarse sen coñecer a identidade das persoas aspirantes ás cales corresponden os resultados obtidos.2.7. A proba será cualificada polo tribunal de 0 a 20 puntos e será preciso acadar 10 puntos como mínimo, para superala. Corresponderalle ao tribunal determinar o nivel de coñecementos esixido para acadar esta puntuación mínima.3.1. De carácter obrigatorio e eliminatorio, consistirá na realización de 2 supostos prácticos a escolla do órgano de selección, en relación ás funcións que se desenvolverán no posto obxecto da convocatoria e de acordo co temario que figura como anexo a estas bases.3.2. Este exercicio cualificarase de 0 a 20 puntos en bloque. Cada suposto valorarase sobre un total de 10 puntos, sendo preciso acadar unha puntuación de 5 puntos en cada un deles para superalo. A nota final será a suma das puntuacións obtidas en cada suposto, debendo acadar consecuentemente, unha nota mínima de 10 puntos para superar este exercicio.3.3. O tempo máximo para a súa realización será de 3 horas.3.4. Para a realización desta proba teranse en conta as normas de dereito positivo que no momento de publicación no BOP da Coruña desta convocatoria conten con publicación oficial no boletín ou diario correspondente, aínda que a súa entrada en vigor estea diferida a un momento posterior, esta mesma data terase en conta, igualmente, para todos aqueles datos do temario que se poidan valorar.4.1. Realizarase a continuación da proba práctica, e consistirá na tradución dun texto do castelán para o galego. Os textos serán elixidos polo tribunal inmediatamente antes de celebrarse a proba.4.2 O exercicio terá unha duración máxima de trinta (30) minutos.4.3. O exercicio valorarase como apto ou non apto e para superalo será necesario obter o resultado de apto.4.4. As persoas aspirantes que estivesen en posesión do Celga 4 ou o equivalente debidamente homologado polo órgano competente en materia de política lingüística da Xunta de Galicia de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, do 30 de xullo) estarán exentas da realización desta proba sempre e cando acreditaran este estremo no prazo de presentación de instancias. No caso de non presentar esta acreditación deberán realizar o exame que será de carácter obrigatorio e eliminatorio nese caso.5.1. Esta proba, obrigatoria e non eliminatoria, consistirá en realizar unha entrevista profesional que versará sobre as funcións e tarefas a desenvolver no posto de traballo e a súa relación coa experiencia profesional para tal fin.5.2. Valorarase de 0 a 2 puntos. Contra a resolución que aproba estas bases, que pon fin á vía administrativa, poderase interpoñer un recurso contencioso-administrativo ante o Xulgado do contencioso-administrativo da Coruña no prazo de dous meses contados a partir do día seguinte á publicación do anuncio da convocatoria (artigos 8, 14 e 46 da Lei 29/1998, do 13 de xullo, reguladora da xurisdición contencioso-administrativa), ou ben, previamente e con carácter potestativo, recurso de reposición ante o órgano autor da disposición impugnada, no prazo dun mes (artigos 123 e 124 da Lei 39/2015, do 1 de outubro, procedemento administrativo común das administracións públicas), sen prexuízo de que as persoas interesadas poidan exercitar, no seu caso, calquera outro que estimen procedente.1. A Constitución española de 1978. Características. Estrutura e contido. Principios xerais.2. A Constitución española de 1978. Dereitos e deberes fundamentais dos españois. O Goberno e a Administración na Constitución española. Relación entre o Goberno e as Cortes Xerais.3. O municipio: concepto, elementos e competencias.4. A organización municipal. O Concello. Órganos básicos: alcalde, tenentes de alcalde, pleno e xunta de goberno local. Órganos complementarios.5. A potestade regulamentaria das entidades locais: ordenanzas, regulamentos e bandos.6. O acto administrativo: concepto e clases. Elementos. Requisitos: motivación e forma. Os actos da administración en réxime xurídico privado.7. As Comunidades Autónomas: constitución e competencias. O Estatuto de Autonomía de Galicia.8. Composición de parques e xardíns. Principais instalacións e elementos estruturais.9. Obra civil para o bo manexo das zonas verdes. Elementos de urbanización.10. A obra en parques e xardíns e espazos anexos. Reformulación e proceso de desenvolvemento.11. Terra vexetal de xardinería e recebos. Acopio e características xerais.12. Principais tipos de instalacións de rega e drenaxe 13. Creación e deseño práctico de xardíns adaptados ao mantemento público.14. Parques e xardíns urbanos. Distribución do céspede, arborado e arbustos.15. Macizos e sebes ornamentais, estilos e creación.16. Obras de alineacións viarias. Recomendacións para a súa integración Ambiental.17. Pregos de prescricións técnicas de xardinería e zonas verdes. Conceptos xerais.18. Tipos e características das zonas verdes públicas.19. Conservación e campos deportivos de fútbol de céspede artificial.20. Xestión de superficies verdes en viais. Condicións e restricións do medio urbano.21. Xestión do risco do arborado urbano. Prevención.22. Pantallas vexetais. Barrera acústica e visual.23. Zonas verdes establecidas. Melloras e resolución de principais problemas.24. Principais especies vexetais propias de parques e xardíns.25. Árbores viarios caducos e perennes. Especies vexetais.26. Transplantes de arborado viario, parques e xardíns. Particularidades.27. Poda de arborado en xardinería pública. Tipos.28. Especies arbustivas adecuadas para a xardinería pública. Plantas leñosas ornamentais.29. Transporte e recepción de plantas e árbores.30. Técnicas de plantación de arborado e arbustos.31. Especies invasoras das zonas verdes urbanas. Consideración xerais. Oleiros, 22 de setembro de 2022 A segunda tenente de alcalde delegada de Persoal David Santos Dumitru Sorin Cananau Greab